ลุยเก็งกำไรจีสตีลผสมโรงบรุ๊คเคอร์คาดดีลร่วมทุนจบ
หุ้นจี สตีล ราคาพุ่ง-วอลุมพอง เก็งกำไรร่วมทุนจบ
6 มี.ค. 2555

หุ้นจี สตีล ราคาพุ่ง-วอลุมพอง เก็งกำไรร่วมทุนจบ 
ราคาหุ้นบริษัท จี สตีล (GSTEEL) และบริษัท จี เจ สตีล (GJS) ปรับตัวขึ้นแรงท่ามกลางมูลค่าซื้อขายที่หนาแน่น โดยเฉพาะ GSTEEL ราคาปิดสูงสุดของวัน 0.44 บาท เพิ่มขึ้น 0.50 บาท หรือ 12.82% มูลค่าซื้อขายหนาแน่น 221.45 ล้านบาท สำหรับ GJS ปิดสูงสุดของวันเช่นกัน 0.18 บาท เพิ่มขึ้น 0.03 บาท หรือ 20% มูลค่าซื้อขาย 78.98 ล้านบาท
ขณะที่หุ้นบรุ๊คเคอร์ กรุ๊ป (BROOK) ซึ่งที่ปรึกษาการเงินกลุ่มจี สตีล ราคาปรับตัวเพิ่มขึ้นเช่นกัน ปิด 1.23 บาท เพิ่มขึ้น 0.20 บาท หรือ 19.42% มูลค่าซื้อขาย 39.50 ล้านบาท และ BROOK – W 4 ปรับตัวขึ้นปิด 0.46 บาท เพิ่มขึ้น 0.10 บาท หรือ 27.78% มูลค่าซื้อขาย 19.14 ล้านบาท
เจ้าหน้าที่การตลาดบริษัทหลักทรัพย์รายหนึ่ง กล่าวว่า มีแรงเก็งกำไรหุ้นในกลุ่มจี สตีล และหุ้นบรุ๊คเคอร์ ซึ่งเป็นการเก็งกำไรดีลเจรจาหาผู้ร่วมทุนใหม่จบ
นายชาญ บูลกุล ประธานกรรมการ บริหาร บริษัท บรุ๊คเคอร์ กรุ๊ป ในฐานะที่ปรึกษากลุ่มบริษัท จี สตีล กล่าวว่า การเจรจาหาผู้ร่วมทุนและเสริมสภาพคล่องการเงินของกลุ่มจี สตีล อยู่ระหว่างการเข้าตรวจ สอบทรัพย์สินและหนี้สิน (ดิวดิลิเจนซ์) ของผู้ที่สนใจ ซึ่งตามขั้นตอนหากดิวดิลิเจนซ์จบ จะเข้าสู่ขั้นตอนการเจรจา และสรุปผล ก่อนจะนำเสนอที่ประชุมผู้ถือหุ้นต่อไป ซึ่งหลักการเจรจาเป็นการหาเงินเข้ามาเสริมสภาพคล่องให้ธุรกิจอยู่ได้และเพิ่มกำลังผลิต